**Code of Conduct for leverandører**

[Virksomhedsnavn]

**Introduktion til [virksomhedsnavn]**

En kort beskrivelse af virksomhedens produkter/services, målgrupper, kanaler og produktion.

*[Eksempel: Vi udvikler og producerer medicinalvarer inden for behandling af kræftsygdomme. Vores kunder er virksomheder i Norden, som køber vores varer og derefter viderebehandler dem. Alt salg foregår online eller telefonisk. Herefter fragtes varerne med lastbil til de købende virksomheder. Vores produktion ligger på tre lokaliteter i Danmark. Vi har ca. 200 medarbejdere ansat.]*

**Vores overordnede principper**

En kort beskrivelse af de overordnede principper som Code of Conduct er udarbejdet efter.

*[Eksempel: Vi har tiltrådt (eller evt. ønsker at følge) UN Global Compact (UNGC) og har forpligtet os til at følge de 10 principper, som udgør grundlaget for FNGC. Disse principper afspejles i dette adfærdskodeks.*

*Denne Code of Conduct for leverandører (“Code”) opsummerer de krav, som vi som minimum stiller. Uanset indholdet af dette dokument forventer vi, at leverandører*

* *udøver sund dømmekraft og søger vejledning i tvivlsspørgsmål.*
* *overholder gældende nationale og internationale love og regler*
* *overholder denne Code*
* *implementerer politikker, procedurer mv som sikrer overholdelse af denne Code.*

*I en eventuel situation med manglende overholdelse af denne Code, vil vi stille krav om at leverandøren retter op på dette, og på sigt muligvis afslutte samarbejdet.]*

**Hvem er omfattet af denne Code**

En kort beskrivelse af, hvem som er omfattet af Code of Conduct

*[Eksempel: Denne Code omfatter vores leverandører i form af virksomheder (og deres medarbejdere) eller enkeltpersoner, der som underleverandører arbejder for eller med os, eller som leverer varer eller tjenesteydelser til os.]*

**Vores Code for klima og miljø**

En oplistning af de konkrete krav og forventninger til leverandører.

*[Eksempel - tilføj flere og slet dem som ikke er relevante for jer*]

| **Tema** | **Krav og forventninger til leverandører** |
| --- | --- |
| Miljø og klima | Vi forventer, at vores leverandører identificerer og håndterer miljøpåvirkninger fra deres virksomhed. De skal minimere udledningen af drivhusgasser og fremme miljømæssig ansvarlighed, effektiv affaldshåndtering og en hensigtsmæssig brug af naturressourcer. |
| Biodiversitet | Vi forventer, at vores leverandører engagerer sig i at fremme biodiversitet. Det kan fx være ved at bevare eller sørge for plads til træer, planter mv og reducere affald. Det kan også være ved at bygninger og møbler er af økologiske, naturlige, holdbare, og som kan genbruges. |
| Rent vand | Vi forventer, at vores leverandører engagerer sig i at fremme adgangen til rent vand ved at mindske forurening af grundvand og vandløb. Det kan fx være ved at undgå brug af sprøjtegifte, gødning, der ikke er 100% nedbrydelige i jord. |

**Vores Code for socialt ansvar**

En oplistning af de konkrete krav og forventninger til leverandører.

*[Eksempel - tilføj flere og slet dem som ikke er relevante for jer*]

|  |  |
| --- | --- |
| **Tema** | **Krav og forventninger til leverandører** |
| Diskrimination | Vores leverandører må ikke udøve diskrimination. Dette omfatter forskelsbehandling på grundlag af race, etnicitet, farve, alder, køn, seksuel orientering, politisk overbevisning, national oprindelse, religion, handicap, eller andre karakteristika, der ikke vedrører den pågældende persons kvalifikationer eller de krav, der følger med jobbet. |
| Arbejdsforhold | Leverandører skal fastsætte arbejdstid, løn (inkl. minimumsløn) og overarbejdsbetaling i overensstemmelse med love og regler i land, som de driver virksomhed i. |
| Ret til organisering | Vi forventer, at vores leverandører tillader deres ansatte frit at organisere sig samt være medlem af faglige organisationer. |
| Inklusion | Leverandører skal sikre et arbejdsmiljø, der er fri for grov, voldelig, truende, sexchikane, mobning og anden nedbrydende adfærd. |
| Børnearbejde | Leverandører må ikke gøre brug af børnearbejde og skal opfylde lovkrav til alder, som gælder i de lande, som de driver virksomhed i. |
| Slaveri | Leverandører må ikke deltage i, eller støtte menneskehandel eller moderne slaveri, herunder tvangsarbejde, og gældsslaveri. |
| Menneskerettigheder | Leverandører skal sikre et arbejdsmiljø, der respekterer internationalt erklærede menneskerettigheder. Leverandører skal søge at minimere og håndtere hændelser og ulykker på arbejdspladsen samt stille nødvendigt sikkerheds- og beskyttelsesudstyr til rådighed. |

**Vores Code for ansvarlig ledelse**

En oplistning af de konkrete krav og forventninger til leverandører.

*[Eksempel - tilføj flere og slet dem som ikke er relevante for jer*]

|  |  |
| --- | --- |
| **Tema** | **Krav og forventninger til leverandører** |
| Unfair konkurrence | Leverandører skal afstå fra enhver form for unfair konkurrence i henhold til gældende konkurrencelovgivning, såvel alene som sammen med andre virksomheder eller enkeltpersoner. med enhver relation til os. |
| Korruption og bestikkelse | Leverandører må ikke give, tage imod eller være involveret i korruption eller bestikkelse, når de arbejder for eller sammen med os. |
| Økonomisk kriminalitet | Leverandører må ikke indgå i ordninger, der giver anledning til, at vi bliver direkte eller indirekte involveret i økonomisk kriminalitet, herunder hvidvask, terrorisme, skatteunddragelse mv. |
| Sanktioner | Leverandører skal overholde gældende love og regler vedrørende økonomiske sanktioner og eksport-reguleringer. |

*Godkendt af xxxxx xxxxxx, Administrerende direktør den xx.xx 20xx.*